Gene Hackman

Gene Hackman, nado en San Bernardino (California) o 30 de xaneiro de 1930 e finado en Santa Fe (Novo México) o 18 de febreiro de 2025, foi un actor e escritor estadounidense gañador do Óscar e do Globo de Ouro.

Iniciouse na interpretación na década de 1960 e acadou sona durante a década de 1970, despois do seu papel en The French Connection, filme que lle reportou o seu primeiro premio Óscar, e continuou aparecendo en papeis de grande importancia en filmes de Hollywood, demostrando así as súas facultades interpretativas en títulos como Superman, Bat 21, Heist ou The Royal Tenenbaums.

 Traxectoria 
Fillo dun xornalista que abandonou á súa familia cando Hackman tiña trece anos, Hackman tivo que facer fronte ao alcoholismo da súa nai, que morreu nun incendio que ela mesma provocou. O mozo abandonou a casa da súa nai con dezaseis anos para ingresar na Infantería de Mariña e cando saíu de alí marchou a estudar xornalismo na Universidade de Illinois. Porén, abandonou a facultade e foi facer un curso técnico de radio. Entón decidiu probar a actuación e matriculouse no Pasadena Playhouse en California.

En 1964, debutou en Broadway na obra Any Wednesday e nese mesmo ano protagonizou o filme Lilith, xunto a Warren Beatty. A súa primeira candidatura ao Óscar chegou en 1967 polo seu papel secundario en Bonnie e Clyde. En 1970 foi nomeado de novo para o premio por I Never Sang for My Father.

O Óscar chegou en 1971 polo seu papel de Jimmy 'Popeye', un policía de Nova York que desartellaba unha banda de drogas en The French Connection. Con todo, para o actor, o filme de Francis Ford Coppola A conversación foi o seu mellor traballo.

Hackman tivo algúns problemas cardíacos na década de 1990, mais a pesar da súa mala saúde non deixou de traballar. Co western Sen perdón, dirixido por Clint Eastwood, gañou outro Óscar e un Globo de Ouro. Despois do filme de 2004 Welcome to Mooseport, o seu médico dixo que o seu corazón non estaba en condicións de ser sometido a tensión e decidiu retirarse. Os seus únicos traballos posteriores foron a narración dos primeiros catro episodios da serie da NFL America's Game: The Super Bowl Champions e dous documentais sobre os marines. Tamén apareceu nun episodio de Diners, Drive-Ins and Dives, onde o chef Guy Fieri visitou un restaurante de Santa Fe onde Hackman estaba a comer.

O actor casou dúas veces. Coa súa primeira esposa, caixeira bancaria, tivo tres fillos. En 1991 casou coa pianista clásica Betsy Arakawa. O 26 de febreiro de 2025, Hackman e a súa esposa foron atopados mortos na súa casa de Santa Fe. O actor morreu aos 95 anos, mentres que a súa muller tiña 63.

 Filmografía 
 Ano Título Personaxe Notas Ref. 1961 Mad Dog Coll Policeman Sen acreditar  1964 Lilith Norman 1966 Hawaii John Whipple  1967 Banning Tommy Del Gaddo   Community Shelter Planning Donald Ross Curtametraxe  A Covenant with Death Alfred Harmsworth First to Fight Sergeant Tweed Bonnie e Clyde Buck Barrow  1968 The Split Tte. Walter Brill   1969 Riot 'Red' Fraker  The Gypsy Moths Joe Browdy  Downhill Racer Eugene Claire  Marooned 'Buzz' Lloyd  1970 I Never Sang for My Father Gene Garrison   1971 Doctors' Wives Dave Randolph   The Hunting Party Brandt Ruger    Jimmy "Popeye" Doyle   1972 Prime Cut Mary Ann   A aventura do Poseidón Rev. Frank Scott   Cisco Pike Sergeant Leo Holland  1973 Scarecrow Max Millan  1974 A conversación Harry Caul  Young Frankenstein Harold, The Blind Man  Zandy's Bride Zandy Allan  1975 French Connection II Jimmy "Popeye" Doyle  Lucky Lady Kibby Womack  Night Moves Harry Moseby  Morde a bala Sam Clayton  1977 The Domino Principle Roy Tucker  A Bridge Too Far Stanisław Sosabowski  March or Die Major William Sherman Foster 1978 Superman Lex Luthor  1980 Superman II 1981 All Night Long George Dupler  Reds Pete Van Wherry 1983 Baixo o fogo Alex Grazier  Two of a Kind God Voz, sen acreditar  Uncommon Valor Col. Jason Rhodes, USMC (Ret.) Eureka Jack McCann 1984 Misunderstood Ned Rawley 1985 Twice in a Lifetime Harry MacKenzie Target Walter Lloyd / Duncan 'Duke' Potter  1986 Power Wilfred Buckley  Hoosiers Coach Norman Dale  1987 Non hai saída David Brice  Superman IV: The Quest for Peace Lex Luthor / Nuclear Man (voice)  1988 Bat*21 Tte. Col Iceal Hambleton, USAF  Split Decisions Danny McGuinn   Another Woman Larry Lewis  Full Moon in Blue Water Floyd  Arde Mississippi Rupert Anderson  1989 The Package Sergeant Johnny Gallagher 1990 Loose Cannons Det. MacArthur 'Mac' Stern   Postcards from the Edge Lowell Kolchek   Testemuña accidental Robert Caulfield  1991 Acción xudicial Jedediah Tucker Ward  Company Business Sam Boyd  1992 Sen perdón Sheriff Bill 'Little Bill' Daggett   1993 The Firm Avery Tolar  Xerónimo Brigadier General George Crook  1994 Wyatt Earp Nicholas Porter Earp  1995 The Quick and the Dead John Herod  Crimson Tide Captain Frank Ramsey  Get Shorty Harry Zimm  1996 Unha gaiola de grilos Senator Kevin Keeley  Ao cruzar o límite Dr. Lawrence Myrick  The Chamber Sam Cayhall  1997 Poder absoluto President Alan Richmond  1998 Twilight Jack Ames  Antz General Mandible Voz  Enemy of the State Edward "Brill" Lyle 2000 Baixo sospeita Henry Hearst Tamén produtor executivo  The Replacements Coach Jimmy McGinty 2001 The Mexican Arnold Margolese  Heartbreakers William B. Tensy Heist Joe Moore  Behind Enemy Lines Admiral Leslie Reigart   The Royal Tenenbaums Royal Tenenbaum  2003 Runaway Jury Rankin Fitch  2004 Welcome to Mooseport Monroe 'Eagle' Cole 

 Notas 

Categoría:Actores de California
Categoría:Actores de cinema dos Estados Unidos de América
Categoría:Actores de teatro dos Estados Unidos de América
Categoría:Escritores dos Estados Unidos de América
Categoría:Escritores en lingua inglesa
Categoría:Alumnos da Art Students League of New York
Categoría:Nados en 1930
Categoría:Nados en San Bernardino
Categoría:Novelistas dos Estados Unidos de América
Categoría:Paseo da Fama de Hollywood
Categoría:Estadounidenses de ascendencia inglesa
Categoría:Estadounidenses de ascendencia alemá
Categoría:Óscar ó mellor actor
Categoría:Finados en 2025